Diari Oficial de la Generalitat Valenciana


Sumari del DOGV 6794, del 12-06-2012 (2012/5603)

Notificació de 16 de maig de 2012, d'informació prèvia, en relació amb l'inici del procediment de regularització o d'extinció de la Fundación de Terapias Ecuestres y Competición de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6794

Data del DOGV
:   12-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5603


Organisme emissor
:   Conselleria de Justícia i Benestar Social

Tipus de document
:   Anunci

Notificació de 16 de maig de 2012, d'informació prèvia, en relació amb l'inici del procediment de regularització o d'extinció de la Fundación de Terapias Ecuestres y Competición de la Comunitat Valenciana. [2012/5603]  
Per acord de la secretària autonòmica de Justícia de data 29 de març de 2012 s'ha disposat l'obertura d'un període d'informació prèvia en relació amb els punts que a continuació s'exposen.  
A la vista de les dades que estan en el Registre de Fundacions de la Comunitat Valenciana, es desprén que la Fundación de Terapias Ecuestres y Competición de la Comunitat Valenciana no ha presentat els comptes anuals des de 2009 ni pla el d'actuació des de 2011. Així mateix, no hi ha constància del funcionament de la fundació, ni del compliment dels seus fins fundacionals, cosa a la qual està obligada per les disposicions legals en la matèria: la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
  
Tampoc consta la sol·licitud ni la documentació acreditativa que puguen justificar, si és el cas, les circumstàncies ressenyades anteriorment, per estar la fundació immersa en algun procediment de modificació estatutària, fusió o d'extinció.  
Estes omissions, que afecten el funcionament del Registre de Fundacions, fan procedent que eixe patronat inicie els tràmits necessaris per a regularitzar la seua situació o, si pertoca, sol·licitar la seua extinció d'acord amb el que establix la normativa; en cas contrari, el Protectorat podrà instar la corresponent resolució judicial d'extinció.  
  
Per no haver sigut possible efectuar la notificació personal d'este acte administratiu, és procedent la seua publicació en el Diari Oficial de la Comunitat Valenciana, i en el tauler d'edictes de l'Ajuntament de l'últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. A l'efecte del coneixement íntegre i perquè en quede constància, l'interessat, podrà personar-se en el termini de 10 dies, a comptar des de l'endemà al de la publicació d'este anunci en el Diari Oficial de la Comunitat Valenciana, o de l'exposició en el tauler d'edictes de l'Ajuntament corresponent, al Servici d'Entitats Jurídiques de la Conselleria de Justícia i Benestar Social, plaça de Sant Nicolau, número 2, de València.   
  
Així mateix, se li concedix un termini de quinze dies, comptats a partir de l'endemà de la present publicació o de la personació, si és el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenient.  
Interessada: Remedios Pedrón Soriano.  
Últim domicili conegut: urbanització Terramelar, carrer Alzira, número 3, bloc C. 4, Paterna (46055).  
Acte: informació prèvia en relació amb l'inici del procediment de regularització registral o d'extinció de la fundació.  
  
València, 16 de maig de 2012.- El secretari autonòmic de Justícia: Antonio Gastaldi Mateo.